
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei Guvernului nr.26/2004 pentru modificarea actelor normative de ratificare a memorandumurilor de finanţare ISPA aprobate de Comisia Europeană în perioada 2000-2002, cu care comisia noastră a fost sesizată în fond cu adresa Biroului Permanent nr.P.L.-X 21 din 3 februarie 2004.

	PREŞEDINTE,

Prof. dr. Florin Georgescu

RAPORT

asupra proiectului de Lege pentru aprobarea Ordonanţei Guvernului nr.26/2004 pentru modificarea actelor normative de ratificare a memorandumurilor de finanţare ISPA aprobate de Comisia Europeană în perioada     2000-2002
Cu adresa nr.P.L.- X 21 din 3 februarie 2004, Biroul Permanent, conform art.89 şi 107 din Regulamentul Camerei Deputaţilor, a sesizat, pentru examinare şi avizare în fond, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei Guvernului nr.26/2004 pentru modificarea actelor normative de ratificare a memorandumurilor de finanţare ISPA aprobate de Comisia Europeană în perioada 2000-2002. 

La întocmirea raportului s-a avut în vedere avizul Comisiei pentru industrii şi servicii, precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

Prezentul proiect de Lege are ca obiect de reglementare modificarea şi completarea actelor normative de ratificare a memorandumurilor de finanţare ISPA, aprobate de Comisia Europeană în perioada 2000-2002.
Potrivit prevederilor constituţionale, proiectul de lege face parte din categoria legilor ordinare.


Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Senatului.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentantul Ministerului Integrării Europene, domnul secretar de stat Andrei Popescu, care a susţinut forma rezultată din prezentul raport.

In urma examinării proiectului de Lege pentru aprobarea Ordonanţei Guvernului nr.26/2004 pentru modificarea actelor normative de ratificare a memorandumurilor de finanţare ISPA aprobate de Comisia Europeană în perioada 2000-2002, în şedinţa din 4 februarie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,

Prof. dr. Florin Georgescu
	SECRETAR,

Dr. Daniel Ionescu


 Experţi parlamentari:

               Onete Alexandru

               Popescu Luminiţa

